སྔོན་འཇུག་གི་མོ་ཡིག་སྔར་བཤད་བདག་གཞན་གྱི་དབྱེ་བས་མ་བསྡུས་པའི་དུས་ད་ལྟ་བར་འཇུག་པ་ནི།མ་ནིང་གི་འཇུག་པའི་སྐབས་སུ་བཤད་པ་ལྟར་སྨོས་མ་ཐག་པའི་བྱ་བྱེད་ཐ་དད་པ་དང་ཐ་མི་དད་པ་གཉི་གའི་བྱེད་ཚིག་རྣམས་ལ་ཚིག་གྲོགས་ཀྱིས་བསྒྱུར་བ།འཁལ་བཞིན་པ།འཁལ་གྱིན་སྣང་།འཁུར་བཞིན་པ།འཁུར་གྱིན་སྣང་།འཁྱུད་བཞིན་པ།འཁྱུད་གྱིན་འདུག་སོགས་དང་།འཁར་བཞིན་པ།འཁར་གྱིན་འདུག།འཁུན་བཞིན་པ།འཁུན་གྱིན་འདུག།འཁོད་བཞིན་པ།འཁོད་གྱིན་སྣང་།སོགས་སྔ་མ་བཞིན་རྒྱས་པར་སྦྱར་ནས་རྟོགས་པར་བྱའོ།།